Ekibiina kye byóbufuzi ekya FDC kiri mu nteekateeka zakuddukira mu kooti nga kiwakanya okulondebwa kw’ababaka 9 Uganda beyasindise mu parliament ya East Africa (East African Legislative Assembly).
Olukiiko lw’ekibiina olwokuntikko lugenda kutuula lusalewo ku nsonga eno.
Wiiki ewedde parliament ya Uganda yalonze ababaka bano 9 naye okulonda kwabaddemu Vulugu, eyatuusiza nómubaka wa Parliament okukuba omusirikale enguumi, nga agamba nti waabaddewo okubba obululu
Amyuka omwogezi wékibiina kino era nga yeyakwatira FDC bendera mu kalulu kano,Kaija gambye nti ekibiina kigenda kutuula olwaleero ne banna mateeka bakyo basalewo ekiddako.
Kaija agambye nti ekibiina bakooye okulaba parliament ya Uganda ng’emenya amateeka ate nga yeyandibadde egalungamya.
Harold Kaija yafuna obululu 99.
Ababaka abaagenze mu EALA kuliko NRM Rose Akol Okullo, James Kakooza , Odongo Steven, Musamali Paul , Mugyenyi Mary, Veronica Kadogo, Amongin Jacklin , ne munna DP Gerald Siranda Blacks
Bisakiddwa: Sharif Lukenge
lug_Latn lug_Latn lug_Latn lug_Latn lug_Latn lug_Latn lug_Latn zsm_Latn